b'\n_START_ARTICLE_\nBi\xc3\xb1an\n_START_SECTION_\nKasaysayan\n_START_PARAGRAPH_\nAng pangalang ng bayan ay pinaniniwalaang nagmula sa salitang "binyagan". Natuklasan ng mga Kastila ang Bi\xc3\xb1an noong huling bahagi ng ika-6 na buwan 1571, isang buwan pagkatapos itatag ni Miguel Lopez de Legazpi ang Maynila ayon sa mga matatandang kasulatan._NEWLINE_Noong 1769, ang punong bayan panlalawigan ay inilipat mula Bay patungong Pagsanjan, ang Bi\xc3\xb1an ay inihiwalay sa Bay at naging bahagi ng Santa Rosa. Noong 1771, noong panahon ni Pablo Faustino, ang Bi\xc3\xb1an ay inihiwalay mula sa Santa Rosa at naging isang bayan._NEWLINE_Ayon sa kasaysayan, ang Bi\xc3\xb1an ay kilala sa buong bansa dahil sa pagkakasali nito sa aklat ng talambuhay ni Jos\xc3\xa9 Rizal, ang pambansang bayani. Sinasabi na tumira si Jose Rizal malapit sa nasabing bayan noong kabataan pa niya at nakapag-aral sa isang paaralang matatagpuan dito. Ang pangalan ng paaralan na pinasukan ni Jose ay hindi alam. Sa pag-alala kay Jose Rizal, isang "plake" ng pagkilala ang inilagay kung saan siya nanatili. Isang "monumento" naman ang itinayo sa gitna ng "plaza" ng Bi\xc3\xb1an, para ipaalala na minsan ay naging bahagi ng bayan ang pambansang bayani.\n_START_SECTION_\nEkonomiya\n_START_PARAGRAPH_\nAng Bi\xc3\xb1an ay kilalang gitna ng kalakalan sa mga kalapit nitong mga bayan sa katimugan tulad ng mga bayan ng San Pedro, Santa Rosa, Carmona, Silang at punong hukbo Mariano Alvarez. Kadalasan ang mga nagtitinda sa mga palengke ng bayang kalapit nito ay dumadayo dito upang bumili ng kanilang paninda._NEWLINE_Isang pangkaraniwan na tanawin dito ay ang nga naghahanda at nag-aayos ng mga paninda sa kanila kanilang mga kinalalagyan, ang iba pa nga ay sa mga daan at masisikip na daanan pa nagtitinda, isa pa ay ang pagdating ng mga dyip at trak na may dala-dalang iba\'t ibang uri ng bunga, gulay, mga "produktong" gawa sa mantikilya, laman ng hayop, isda, asukal atbp. Ang palengke ng Bi\xc3\xb1an ay halos bukas 24 "oras" na ang "oras" nagdagsaan ay tuwing umaga (5:00 - 8:00 NU) dahil kilala ang mga Filipino na maaga nagsisimulang maghanapbuhay pagkat nais nilang iwasan ang matinding sikat ng araw sa tanghali._NEWLINE_Kilala rin ang bayan na sa paggawa ng mga masasarap na kakanin na may mga sahog sa ibabaw nito (Puto Bi\xc3\xb1an). Ang pinakakilalang gumagawa ng Puto sa Bi\xc3\xb1an ay matatagpuan sa barangay San Vicente._NEWLINE_Marami rin iba\'t-ibang hanapbuhay ang mga tao dito tulad ng paggawa ng tsinelas at sapatos atbp.'